CELEX: 62020TN0374
Language: mt
Date: 2020-06-15 00:00:00
Title: Kawża T-374/20: Rikors ippreżentat fil-15 ta’ Ġunju 2020 – KM vs Il-Kummissjoni

3.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/34
            
         
      Rikors ippreżentat fil-15 ta’ Ġunju 2020 – KM vs Il-Kummissjoni
      (Kawża T-374/20)
      (2020/C 255/45)
      Lingwa tal-kawża: il-Ġermaniż
      
         Partijiet
      
      
         Rikorrenti: KM (rappreżentant: M. Müller-Trawinski, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tas-7 ta’ Ottubru 2019 fil-forma tad-deċiżjoni tal-“Autorité Investie du Pouvoir de Nomination (AIPN)” Nru R/627/19 tal-20 ta’ Marzu 2020, li permezz tagħha l-konvenuta tirrifjuta li tagħti lir-rikorrenti pensjoni tas-superstiti, u tordna lill-konvenuta, fid-dawl tal-interpretazzjoni tad-dritt mogħtija mill-Qorti Ġenerali, tiddeċiedi mill-ġdid u tagħti lir-rikorrenti pensjoni tas-superstiti;
               
            
                  —
               
               
                  tikkundanna lill-konvenuta għall-ispejjeż tal-proċedura.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi li ġejjin:
      
                  1.
               
               
                  L-ewwel motiv
                  L-ewwel motiv huwa bbażat fuq l-argument li r-rekwiżit li kopji tas-sess oppost għandhom jiżżewġu, filwaqt li, fir-rigward tal-kopji l-oħra kollha, kwalunkwe forma ta’ sħubija permanenti rreġistrata hija suffiċjenti għal pensjoni, huwa diskriminatorju.
               
            
                  2.
               
               
                  It-tieni motiv
                  It-tieni motiv huwa bbażat fuq l-argument li l-Artikolu 18 moqri flimkien mal-Artikolu 20 tal-Anness VIII tar-Regolamenti tal-Persunal tal-Unjoni Ewropea huwa diskriminatorju u, għalhekk, null peress li fir-rigward ta’ uffiċjali attivi, sena żwieġ hija suffiċjenti sabiex tiġi stabbilita relazzjoni stabbli li tintitola lill-konjuġi tal-uffiċjal għal pensjoni tas-superstiti mal-mewt tal-uffiċjal, filwaqt li fir-rigward tal-konjuġi tal-uffiċjali li jiżżewġu lil dawn l-uffiċjali wara li dawn tal-aħħar ikunu rtiraw, ħames snin ta’ żwieġ huma meħtieġa sabiex jikkwalifikaw għall-pensjoni tas-superstiti.